Vyf tieners sterf toe motor in hulle ploeg | Maroela Media
Vyf tieners sterf toe motor in hulle ploeg
Vyf tieners is Sondagoggend in Mpumalanga dood toe ŉ bestuurder met sy bakkie in ŉ groep jongmense geploeg het.
“Die ongeluk het omstreeks 04:00 op die pad tussen Acornhoek en Hluvukani plaasgevind,” het Joseph Mabuza, woordvoerder van die LUR vir gemeenskapsveiligheid, Vusi Shongwe, gesê. “Die groep jongmense was glo van ŉ kuierplek af op pad huis toe, toe die ongeluk plaasgevind het.”
Volgens Mabuza het die bestuurder van die bakkie beheer verloor oor sy voertuig voor hy die groep getref het. “Drie tieners is op slag dood, terwyl twee aan hul beserings beswyk het by die hospitaal. Nog vyf mense is ernstig beseer. Hulle ontvang behandeling by Matikwane-hospitaal,” het hy gesê.
Volgens Mabuza was die oorledenes almal tussen 15 en 18 jaar oud.
DA sê Abrahams moet Gordhan-aanklagte terugtrek, bedank
Brandewyn het nie brieke nie. Hoop hy kry wat kom toekom dit is as die polisie nie aanjaag met die ondetsoek.
Tussen 15-18 jaar oud wat 4uur die oggend huis toe stap nadat hul by ń kuierplek “shebeen” was. Jammer vir die bakkie bestuurder wat moontlik daardie tyd van die oggend agter die stuur aan die slaap geraak het.
Wat maak tieners van 15 daai tyd van die oggend in die pad????
Ek dink die brandewyn het nie brieke nie moet eerder na die tieners se kant gegooi word want hulle was by ‘n kuierplek tot vroeg oggend.
Ek stem saam Julius. Kinders hoort nie in n kuierplek nie wat nog te se van daardie tyd op n Sondag oggend. Dit is omdat sulke plekke toegelaat word om op n Sondag handel te dryf. Wat het geword van “jy moet rus en jou God loof op die Sabbat”?